kardosdrur/scandi-wiki huggingface dataset:
Westminster-modellen

Westminster-modellen, Westminster-systemet eller majoritetsmodellen er en parlamentarisk styreform, der er baseret på Storbritanniens politiske system. Modellen er opkaldt efter parlamentsbygningen i London, Palace of Westminster. Den benyttes foruden Storbritannien af en række tidligere britiske kolonier; Canada, Australien, Jamaica og Indien samt i Republikken Irland. Westminster-modellen indebærer et sæt procedurer for organiseringen af den lovgivende forsamling. Politologen Arend Lijphart skelner mellem Westminster-modellen på den ene side og konsociationalisme/konsensusmodellen på den anden. 

I sin idealform har Westminster-modellen følgende karakteristika.
 Den udøvende magt er koncentreret i regeringer, som udspringer af ét parti, der har flertal i parlamentet.
 Den parlamentariske magt er sammensmeltet med regeringen, fordi regeringspartiet har flertal i og dermed kontrollerer den folkevalgte forsamling.
 Et assymetrisk tokammersystem eller et etkammersystem uden nævneværdig magtdeling (evt. et overhus som i Storbritannien)
 Et topartisystem (i realiteten er der ofte nogle mindre partier, men de to største dominerer)
 Et endimensionelt partisystem, der i den politiske kamp koncentreres om ét sagsområde, f.eks. økonomisk politik.
 Et valgsystem med flertalsvalg i enkeltmandskredse.
 En centraliseret statsmagt.
 Et system uden formelle konstitutionelle begrænsninger af regeringens magt.

Storbritanniens politik
Styreformer
Yıldıray Baştürk

Yıldıray Baştürk (født 24. december 1978 i Herne, Vesttyskland) er en tidligere tyskfødt tyrkisk fodboldspiller, der spillede som midtbanespiller senest hos Premier League-klubben Blackburn Rovers i England. Han kom til klubben i 2010 og sluttede karrieren i klubben samme år. Han har tidligere optrådt for Wattenscheid 09, VfL Bochum, Bayer Leverkusen, Hertha Berlin og VfB Stuttgart.

I sin tid hos Bayer Leverkusen var Baştürk i 2002 med til at nå finalen i Champions League, som dog blev tabt med 1-2 til spanske Real Madrid.

Landshold 
Baştürk står (pr. august 2010) noteret for 49 kampe og to scoringer for Tyrkiets landshold, som han debuterede for i 1998. Han var en del af det tyrkiske hold der vandt bronze ved VM i 2002 i Sydkorea og Japan, og deltog også året efter ved Confederations Cup i Frankrig.

Eksterne henvisninger 
 Baştürks egen hjemmeside
 Yıldıray Baştürk på fussballdaten.de

Fodboldspillere fra Tyrkiet
Fodboldspillere fra SG Wattenscheid 09
Fodboldspillere fra VfL Bochum
Fodboldspillere fra Bayer 04 Leverkusen
Fodboldspillere fra Hertha BSC Berlin
Fodboldspillere fra VfB Stuttgart
Fodboldspillere fra Blackburn Rovers F.C.
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2008
Robert Veselovsky

Robert Veselovsky (født 2. september 1985) er en slovakisk fodboldspiller, som til dagligt er målmand, der spiller i den tjekkiske klub Mladá Boleslav.

Klubber

Viborg FF 
Han kom til Viborg FF første gang den 1. februar 2008, da klubben lejede ham i svenske Östers til de sidste kampe i Superligaen 2007-08, hvor han skulle være back-up for John Alvbåge og Kristian Kirk. Han nåede 8 kampe inden han tog til norske FK Haugesund som lejesvend i efteråret 2008.

Den 26. januar 2009 vendte Robert så tilbage til Viborg FF igen, og underskrev en kontrakt der var gældende til 31. december 2011. Efter salget af John Alvbåge og Anders Rasmussen, skulle klubben have en kollega til Kristian Kirk. Efter 3 år som førstevalg på målmandsposten, valgte Veselovsky ved udgangen af 2011 at forlade Viborg FF ved kontraktudløb. Veselovsky opnåede at blive kåret til årets spiller i Viborg FF i både 2010 og 2011.

AC Horsens 
Veselovsky og den danske superligaklub AC Horsens offentliggjorde 18. november 2011 at parterne havde indgået en kontrakt gældende fra 1. januar 2012 til og med 30. juni 2014. Kontrakten med klubben blev dog ophævet allerede den 30. juni 2013, da Vesolovsky ikke havde fået fast spilletid på grund af Frederik Rønnows gennembrud.

Galleri

Eksterne henvisninger 

 Profil på transfermarkt.co.uk

Referencer 

Fodboldspillere fra Slovakiet
Fodboldspillere fra Slovan Bratislava
Fodboldspillere fra Östers IF
Fodboldspillere fra Viborg FF
Fodboldspillere fra FK Haugesund
Fodboldspillere fra AC Horsens
Personer fra Bratislava
Fodboldspillere fra FC Universitatea Cluj
Jonathan Greening

Jonathan Greening (født 2. januar 1979 i Scarborough, North Yorkshire, England) er en engelsk tidligere fodboldspiller. Greening begyndte sin karriere i 1996 hos York City, og har også spillet for Manchester United og Middlesbrough, samt Fulham, West Bromwich og Nottingham Forest. Hans favoritplads var som angribende venstresidet midtbanespiller, men han er også i stand til at spille flere andre centrale positioner.

Eksterne henvisninger 

Fodboldspillere fra England
Fodboldspillere fra York City F.C.
Fodboldspillere fra Manchester United F.C.
Fodboldspillere fra Middlesbrough F.C.
Fodboldspillere fra West Bromwich Albion F.C.
Fodboldspillere fra Fulham F.C.
XL-Byg

XL-BYG A.M.B.A. er en dansk byggemarkedskæde. 

I Danmark har kæden 98 forretninger, der omsætter for ca. 9,5 mia. kr. årligt. XL-BYG er en frivillig kæde, hvor de enkelte forretninger er selvstændigt ejede virksomheder. XL-BYG driver udover de fysiske XL-BYG forretninger en velassorteret  webshop til de private kunder.

Skandinavisk samarbejde 
XL-BYG udspringer af indkøbssamarbejdet Ditas a.m.b.a., som også stod bag de tidligere kæder Råd & Dåd samt Handy. Butikkerne består dels af en byggemarkedsafdeling, dels af en professionel afdeling, der henvender sig til håndværkere.

Kæden blev i løbet af foråret 2009 udvidet med 55 butikker i Norge, idet Byggkjøp-butikkerne skiftede navn. Senere kom svenske Byggtryggs 91 butikker også med i samarbejdet.

Eksterne henvisninger 
 XL-BYGs hjemmeside

Referencer 

Virksomheder i Aarhus
Byggemarkedskæder i Danmark
Byggemarked

Et byggemarked er en større butik, der forhandler byggematerialer som træ, vinduer, mursten, maling, vvs-artikler og fliser samt værktøj og arbejdsredskaber. Ofte har byggemarkedet også en haveafdeling med planter, haveredskaber og havemøbler.

Nogle byggemarkeder har en særskilt afdeling for professionelle håndværkere, mens byggemarkedet generelt i høj grad henvender sig til gør-det-selv-folket. 

Byggemarkederne konkurrerer med bl.a. Bilka og specialforretninger som Sadolin Farveland, ligesom der i løbet af de senere år er dukket flere netbaserede byggemarkeder op, såsom 10-4.dk.
Randers Tekniske Skole

Randers Tekniske Skole var en teknisk skole med teknisk gymnasium beliggende i Randers. Skolen havde et årligt budget på ca. 165 mio. og 1.500 elever, studerende og kursister årligt. I april 2010 fusionerede skolen med Handelsskolen Minerva og blev til Tradium.

Skolen blev grundlagt i 1859 og er således blandt de ældste tekniske skoler i Danmark. Initiativet til at etablere skolen kom fra Randers' håndværker- og industriforeninger, der frygtede at lærlingenes uddannelse hos mestrene ville blive for dårlig. Skolen havde til at begynde med til huse i Helligåndshuset i Houmeden, men flyttede i 1891 til Frederiksplads i de bygninger, der i dag huser Randers Bibliotek. I dag har skolen fire adresser i byen, dog er størstedelen af uddannelserne inklusive Teknisk Gymnasium Randers placeret på Vester Allé; disse bygninger blev taget i brug i 1966. 

Randers Tekniske Skole udbød en række erhvervsuddanelser, optikeruddannelsen, produktionsteknolog og fodterapeut samt makeupartist- og stylistuddannelser.

Eksterne henvisninger 
 Tradiums hjemmeside

Etableret i 1859
Tekniske skoler i Danmark
Tekniske gymnasier i Danmark
Tekniske Skole
Tekniske Skole
Titus Oates

Titus Oates (født 15. september 1649 i Oakham, Rutland, England, død 13. juli 1705), også kaldet Titus the Liar, var arkitekten bag den papistiske sammensværgelse (The Popish Plot), en formodet katolsk sammensværgelse for at dræbe Kong Charles II.

Referencer

Eksterne henvisninger 

Personer fra England
Mercantec

Mercantec er en dansk erhvervsskole, der blev dannet i 2008 ved en fusion af Viborg Handelsskole og EUC Midt. 

Mercantec udbyder både erhvervsfaglige uddannelser og handelsuddannelser, teknisk gymnasium, handelsgymnasium, otte videregående uddannelser samt en række kurser og efteruddannelsesforløb. Årligt har skolen omkring 3.000 elever og 510 medarbejdere. Mercantec er den største uddannelsesinstitution i Viborg Kommune. I 2016 blev det annonceret, at HH- og HTX-uddannelserne under navnet Midtbyens Gymnasium fremover vil blive placeret i et nyt markant byggeri ved Banebroen i Viborg Baneby.

Midtbyens gymnasium 
Mercantecs nye midtbygymnasium skal samle Handelsgymnasiet og Teknisk Gymnasium og får plads til cirka 1.200 elever og 130 ansatte. Bygningen får et areal på ca. 13.000 kvadratmeter med en forventet byggesum på cirka 190 mio. kr.

Projektet er en del af Viborg Baneby og opføres parallelt med en ny kombineret cykel- og gangbro.

Forsinkelser 
Under byggeriet fandt man i 2018 ud af, at noget af det beton, der er brugt til de bærende piller, ikke har kunnet binde ordentligt. Dette har betydet forsinkelser og gjort, at det endelige byggeri først stod færdig i 2019 i stedet for 2018.

Referencer

Eksterne henvisninger 
 Mercantec – Officiel hjemmeside

Etableret i 2008
Tekniske skoler i Danmark
Tekniske gymnasier i Danmark
Handelsskoler
Uddannelsesinstitutioner i Viborg
Glorious Revolution

The Glorious Revolution eller "den glorværdige revolution" 1688-89 var resultatet af og kulminationen på en årelang magtkamp mellem kongen og parlamentet i England. I 1653 havde Oliver Cromwell i kølvandet på den engelske borgerkrig som The Lord Protector (rigsforstander) opløst parlamentet og til sin død i 1658 regeret med diktatorisk myndighed. Herefter fulgte genindsættelsen af Slægten Stuart med Karl 2., men magtfordelingen mellem parlament og konge var stadig uafklaret. Jakob 2.s tronbestigelse efter Karl 2.s død i 1685 fandt dog sted under rolige forhold,selv om mange frygtede, at katolikkerne ville få for stor magt i England (Jakob var under et ophold i Frankrig konverteret til katolicismen). Oppositionen mod Jakob 2. voksede hurtigt i styrke, men da han var aldrende og ingen sønner havde, regnede man med, at den katolske monark ville blive en kortvarig parentes. I 1688 fik hans kone dog en søn, og samtidig blandede kongen sig i religionsspørgsmål. En gruppe ledende adelige henvendte sig nu til Vilhelm af Oranien, og denne gik den 5. november 1688 i land med en hær ved Torbay på Englands sydkyst og marcherede mod London. Jakob 2. flygtede til Frankrig, og Vilhelm og Maria kunne af parlamentet hyldes som konge og dronning, efter at de havde accepteret Bill of Rights, som fastslog parlamentets magt (bl.a. indgik der i rettighedserklæringen et forbud mod en stående hær , og mod beskatning uden at parlamentet var hørt). Kongens magt var hermed blevet betydeligt begrænset.

Kilder 
Politikens verdenshistorie 12, Politikens Forlag 1985

Englands historie
Revolutioner
SHI

Forkortelsen SHI kan have flere betydninger:

 Shimojishima Airport — en IATA-lufthavnskode for den japanske lufthavn på Ryukyu øerne.
 Samsung Heavy Industries — en af verdens største virksomheder indenfor skibsbyggeri.
 Skibsby-Højene Idrætsforening – en dansk idrætsforening ved Hjørring.

Se også 
 Shi
Spanien (gade)

Spanien er en gade i det centrale Aarhus, der strækker sig fra Jægergårdsgade til Sønder Allé og er en del af kystruten gennem byen.

Gaden er meget smal og er arrangeret med to spor mod syd og enkeltsporet mod nord. Der er to jernbanebroer over gaden, til henholdsvis Grenaabanen og godstog til Aarhus Havn, men da de er under de 4,5 meter det kræver for lastbiler og dobbeltdækkerbusser at passere henvises disse køretøjer til Sydhavnsgade. I gaden ligger bl.a. badeanstalten Spanien.

Historie 

Gaden blev anlagt omkring 1800 og blev navngivet i 1828 efter de spanske soldaters lejrbarak der lå i området i 1808 i forbindelse med napoleonskrigene. Napoleon havde erklæret Sverige krig og som fransk allieret og nabo til Sverige, måtte Danmark lægge land til invasionen. Napoleon ville styrke den fransk-danske hær og sendte 14.000 spanske soldater til Danmark. Et regiment på 1.800 soldater skulle stationeres i Aarhus.

Referencer

Eksterne henvisninger 
 

Gader i Aarhus
Neuried (München)

Neuried er en kommune i Landkreis München (Oberbayern), i den tyske delstat Bayern, der ligger sydvest for delstatshovedstaden München.

Geografi 
Neuried grænser mod vest til Planegg, mod nord til Münchenbydelen (Stadtbezirk) Hadern, mod øst til Münchenbydelen (Stadtbezirk) Thalkirchen-Obersendling-Forstenried-Fürstenried-Solln og mod syd til det til Forstenrieder Park hørende kommunefri område Forst Kasten. Det i skoven liggende Forsthaus Kasten hører til Neuried.

Eksterne henvisninger
Alex da Silva

Alessandro "Alex" da Silva (født 27. december 1981) er en brasiliansk fodboldspiller, som tidligere har spillet for Randers FC og Viborg FF.

Fodbold i Brasilien

Internacional 
Alex da Silva fik sin fodboldmæssige opdragelse i klubben Sport Club Internacional, der i Brasilien er kendt for sit enorme talentarbejde på ungdomsfronten.

Entrerriense 
I Entrerriense Futebol Clube spillede Alex om statsmesterskaberne i Rio de Janeiro's divisioner 2 gange og sikrede oprykning i 2001 og 2002.

Botafogo 
Her var Da Silva udlejet i sæsonen 2002-03. De blev sidst og rykkede ud fra den bedste brasilianske række.

Vasco da Gama

Fodbold i Danmark

Randers FC 
Direktør Jacob Nielsen og cheftræner Lars Olsen var i januar 2005 på studietur til Brasilien, og knyttede på det tidspunkt kontakter til spilleren, som senere kom på træningsophold i det Kronjyske.
Han kom til Danmark og Randers FC den 19. juli 2005 på en 3 årig kontrakt, da klubben efter en træningskamp mod AGF havde set nok til hans kvaliteter i forsvaret og på midtbanen. Her spillede han 2½ sæson der ofte var præget af skader, men også mange kampe og mål. I Superligaen sæsonen 2007-08 havde han svært ved at tilkæmpe sig en plads i startopstillingen, trods flere gode kampe.
Randers FC valgte i vinterpausen 2007 at sælge ham videre til Viborg FF.

Viborg FF 
Silva kom til Viborg FF i nytåret 2007-08 , hvor han var en del af klubbens store til/afgang der skete ovenpå fyringen af træner Anders Linderoth og ansættelsen af Hans Eklund.
 
I starten af 2010 blev han fyret af Viborg FF, efter han var udeblevet fra træning.

Referencer 

Fodboldspillere fra Brasilien
Fodboldspillere fra Botafogo de Futebol e Regatas
Fodboldspillere fra Club de Regatas Vasco da Gama
Fodboldspillere fra Viborg FF
Fodboldspillere fra Randers FC
Mikael Nilsson

Mikael Nilsson (født 24. juni 1978 i Ovesholm, Sverige) er en tidligere professionel fodboldspiller fra Sverige, der spillede som enten back eller midtbanespiller. Han spillede igennem sin karriere i klubber som Ovesholms IF, Åhus Horna BK, Halmstads BK, Southampton, Panathinaikos FC, Brøndby IF og Fremad Amager.

Nilsson har tidligere optrådt for de svenske klubber Ovesholms IF, Åhus Horna BK og Halmstads BK, ligesom han tilbragte en kort periode hos Southampton F.C. Med Halmstad vandt han i 2000 det svenske mesterskab. I 2005 skiftede Nilsson til græske ligaklub Panathinaikos FC, hvor han spillede i 4 år, indtil han den 1. juli 2009 skiftede til Brøndby IF i den danske SAS Liga.

Landshold 
Nilsson nåede i sin tid som landsholdsspiller (2002-2009) at spille 64 kampe og score 3 mål for Sveriges landshold, som han debuterede for den 20. november 2002 i et opgør mod Tjekkiet. Han har efterfølgende repræsenteret sit land ved både EM i 2004, VM i 2006 samt EM i 2008.

Eksterne henvisninger 

 Soccerbase.com spillerinfo 

Fodboldspillere fra Sverige
Fodboldspillere fra Southampton F.C.
Fodboldspillere fra Panathinaikos
Fodboldspillere fra Halmstads BK
Fodboldspillere fra Brøndby IF
Fodboldspillere fra Fremad Amager
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Daniel Majstorović

Daniel Majstorović (født 5. april 1977 i Malmö, Sverige) er en tidligere svensk fodboldspiller af serbisk oprindelse, der spillede som midterforsvarer. Han har tidligere optrådt for IF Brommapojkarna, AIK, Västerås SK og Malmö FF i sit hjemland, samt for tyske Fortuna Köln, hollandske FC Twente, skotske Celtic og schweiziske FC Basel samt for en anden græsk klub AEK Athen.

Majstorović blev i 2004 svensk mester med Malmö FF, mens han med FC Basel vandt det schweiziske mesterskab i 2008, samt den schweiziske pokal i både 2007 og 2008.

Landshold 
Majstorović står noteret for 50 kampe og to scoringer for Sveriges landshold, som han debuterede for den 16. februar 2003 i et opgør mod Qatar. Han var en del af den svenske trup til EM i 2008 i Østrig og Schweiz.

Personlige liv 
Majstorović er far til tre. Han har en søn, Antonio, og to døtre, Danielle og Celine. Han har været med i en svensk sports dokumentar om Malmö FF - Allsvenskan 2004 og Vägen tillbaka - Blådårar 2.

Han taler syv sprog: serbisk, dansk, engelsk, norsk, græsk og svensk. Han er af serbisk afstamning.

Eksterne henvisninger 

 Spillerinfo

Fodboldspillere fra Sverige
Fodboldspillere fra Fortuna Köln
Fodboldspillere fra FC Twente
Fodboldspillere fra Malmö FF
Fodboldspillere fra Västerås SK
Fodboldspillere fra IF Brommapojkarna
Fodboldspillere fra AEK Athen
Fodboldspillere fra Celtic F.C.
Fodboldspillere fra FC Basel
Deltagere ved det europæiske mesterskab i fodbold 2008
Personer fra Malmø
FCS

Forkortelsen FCS kan have flere betydninger:

 Fluorescence correlation spectroscopy — en udbredt teknik blandt fysikere, kemikere og biologer til eksperimentalt at beskrive dynamikken i fluorescerende arter.
 Frame check sequence — en del af en frame i en kommunikationsprotokol til fejlfinding og rettelse.
 Future Combat Systems — et fremtidigt kampsystem for USA's væbnede styrker
 Flight Control System — et flyvestyringssystem til at styre et flys retning under flyvningen.
 Federal Commonwealth Society — en international organisation.
 Ferrovie Complementari della Sardegna — jernbaneselskab, der opererer på Sardinien.
 Fort Carson — en IATA-lufthavnskode for lufthavnen på militærbasen i Colorado Springs, Colorado, USA
 Fox College Sports — en gruppe af tre amerikanske digitale kabelkanaler.
 First Customer Ship — udviklingsstadie i forbindelse med hardware og software.
 Final Cut Studio — et professionelt video og audio produktionspakke til Mac OS X fra Apple Inc.

 FC Svendborg — en eliteoverbygning på den danske fodboldklub Svendborg forenede Boldklubber.
 FC Skanderborg — en dansk fodboldklub under Jydsk Boldspil-Union.
 1. FC Saarbrücken — en tysk fodboldklub.
 FC Sachsen Leipzig — en tysk fodboldklub.
 FC Schaffhausen — en schweizisk fodboldklub.
 F.C. Südtirol-Alto Adige — en italiensk fodboldklub.
Beg

Beg er et sort eller mørkebrunt restprodukt (remanens) fra destillationen af trætjære. De hårdeste begtyper er glasagtige ved almindelig temperatur, idet de ved slag går i stykker med muslet brud, men allerede ved lidt forhøjede temperaturer (50-100 °C) bliver beg blødt eller endog flydende. Beg har tidligere haft stor betydning som tætnings- og imprægneringsmiddel, fx i træskibe og tønder, samt som bindemiddel i briketter og i lerduer. I dag er den vigtigste anvendelse som bindemiddel i anoder til elektrolytisk aluminiumproduktion.

I oldtiden blev beg af birkebark brugt som klæbemiddel, bl.a. når man skulle fæstne spyd- eller pilespidser til skafterne.

Også destillation af jordolie giver en begagtig masse som restprodukt. Denne kaldes bitumen og anvendes blandt andet som asfalt til vejbelægninger.

Se også 
 Tjære
 Petroleum
 Kalfatring

Materialer
Die Sprache

Die Sprache er et internationalt peer-reviewed sprogvidenskabeligt tidsskrift, som blev etableret i året 1949 af Paul Kretschmer, Wilhelm Havers og Wilhelm Czermak. Die Sprache fokuserer på hi­sto­ri­sk og komparativ lingvistik, i særheden på Indoeuropæistik, men tidsskriftet indeholder også artikler om lingvistiske tekstinterpretationer, epigrafik og aspekter af historisk cultural history.

Tidsskriftet publiceres af forlaget Harrassowitz (Wiesbaden); mest udkommer to hæfter hvert år. Die Sprache er nuværende udgivet af Hannes Fellner, Robert Nedoma og Stefan Schumacher under medvirkning af Wolfgang Hock, Daniel Kölligan, Martin Joachim Kümmel, Melanie Malzahn, Daniel Petit, David Stifter og Paul Widmer.

Eksterne henvisninger 
 hjemmeside Die Sprache

Humanistiske tidsskrifter
Etableret i 1949
Fyns Venstreblad

Fyns Venstreblad var en dansk avis, der blev udgivet på Fyn fra 1892 til 1958.

Avisen blev dannet som led i den splittelse, der fandt sted i Det forenede Venstre i 1890'erne. Den blev etableret af 350 aktionærer og udkom første gang 1. oktober 1892. Samme år blev Odense Venstreforening dannet. Ved Det Radikale Venstres dannelse blev foreningen det nye partis lokalforening, og samtidig fik avisen et tilhørsforhold til partiet. Oplaget var i 1910 steget fra 500 til 3.000, og under 1. verdenskrig havde avisen sin storhedstid med 17.000 eksemplarer på hverdage. Avisen mistede annoncer og abonnenter efter påskekrisen som følge af en boykot. Nedgangen fortsatte, og efter flere årtier med økonomiske vanskeligheder udkom avisen for sidste gang i 1958.

Ekstern henvisning 
 Digitaliserede udgaver af Dagens Nyheder i Mediestream
 Læs om Fyns Venstreblad i opslagsværket "De Danske Aviser"

Kilder 
 Odense Radikale Venstres historie 

Venstreblad
Aviser fra Danmark
Alberta Brianti

Alberta Brianti (født 5. april 1980 i San Secondo Parmense, Italien) er en professionel tennisspiller fra Italien.

Eksterne henvisninger 

Tennisspillere fra Italien
Tsvetana Pironkova

Tsvetana Kirilova Pironkova (bulgarsk: Цветана Кирилова Пиронкова; født 13. september 1987 i Plovdiv, Bulgarien) er en professionel tennisspiller fra Bulgarien.

Eksterne henvisninger 
 

Tennisspillere fra Bulgarien
Personer fra Plovdiv
Tennisspillere ved sommer-OL 2008
Tennisspillere ved sommer-OL 2012
Tennisspillere ved sommer-OL 2016
Andrea Petkovic

Andrea Petkovic (født 9. september 1987 i Tuzla, Jugoslavien) er en professionel tennisspiller fra Tyskland. Da hun blev spurgt om hun følte sig tysk eller serbisk svarede hun: "Obviously I'm German, but I always say my soul is still Serbian. Germans are generally more cool, reserved. I'm very emotional, have lots of fire in my personality. In that sense still feel very close to my heritage. For all that, there is much to appreciate about Germany. I feel like I am part of the 'system' and feel very rooted there."

Eksterne henvisninger 
 
 Andrea Petkovics officielle hjemmeside

Tennisspillere fra Tyskland
Personer fra Jugoslavien
Karolina Šprem

Karolina Šprem (født 25. oktober 1984 i Varaždin, Jugoslavien) er en professionel tennisspiller fra Kroatien.

Eksterne henvisninger 

 

Tennisspillere fra Kroatien
Personer fra Varaždin
Deltagere ved sommer-OL 2004